<classify> WAFANYABIASHARA na wawekezaji waliokutana na mawaziri zaidi ya 10, wametaja changamoto kubwa zaidi zinazowakabili kuwa ni utitiri wa tozo na mamlaka za udhibiti, hali inayowakwamisha katika utendaji wao.Pamoja na hayo, serikali imesema inafanya tathmini ya matumizi ya ardhi na endapo kuna mtu atakayebainika kubadilisha matumizi hayo hususani maeneo ya viwanda na kufanyia shughuli nyingine, atanyanganywa eneo husika.Aidha, Wizara ya Ardhi, Nyumba na Maendeleo ya Makazi, imebainisha kuwa inatarajia kuitisha kikao cha wadau kwa ajili ya kupokea maoni yatakayotumiwa katika utengenezaji wa mipango miji katika miji 24, ikiwemo Dar es Salaam.Hayo yalibainishwa na mawaziri wa serikali ya awamu ya tano kwa nyakati tofauti Dar es Salaam jana katika mkutano wa majadiliano baina ya serikali, wawekezaji na wafanyabiashara. Utitiri wa tozo na mamlaka za udhibiti Waziri wa Nchi, Ofisi ya Waziri Mkuu Uwekezaji, Angellah Kairuki ambaye ndiye alikuwa mwenyekiti wa mkutano huo, alisema mpaka sasa mawaziri hao wamefanya mikutano saba na wafanyabiashara na wawekezaji, huku kero kubwa zikiwa ni tozo nyingi na utitiri wa mamlaka za udhibiti.Alitaja changamoto nyingine zilizobainishwa na wadau hao kuwa ni taratibu za uanzishaji wa biashara na utoaji wa mizigo bandarini Ndio majibu yamekuwa yakitolewa lakini mamlaka za udhibiti nyingine zingeweza kushuka chini na kusaidia kutatua ufumbuzi wa matatizo ya wafanyabiashara... tutakapotoka nalo hapa mamlaka za udhibiti wa biashara na taasisi za serikali tutazitaka kushuka chini na kuwa na taratibu rahisi na nyepesi zinazotekelezeka kwani si kila mwekezaji ana uelewa wa juu, alieleza Kairuki.Aliwahakikishia wawekezaji na wafanyabiashara hao, kuwa hakuna maamuzi ambayo hayatapatiwa ufumbuzi, kwani maoni yote yaliyotolewa yatachukuliwa na yale ya kisera ya muda wa mfupi na kati, yatapitiwa moja baada ya jingine na kuangalia namna ya kutatua.Alisema pia hivi sasa serikali inapitia sheria na sera ya uwekezaji na kuboresha taswira ya wepesi wa kufanya biashara na kuimarisha namna ambayo Tanzania iko kidunia katika kufanya biashara.Changamoto hizi ndogo zitarekebishwa, sheria, sera, kanuni na tozo zitarekebishwa kwa hakika tutapiga hatua, tupo katika nafasi ya 141 kibiashara duniani, kabla sijaingia tulikuwa 144, najivunia angalau tumepanda nafasi tatu na ninaamini ndani ya miaka miwili tutafikia tarakimu mbili badala ya tarakimu tatu, alisisitiza.Alieleza manufaa ya mkutano huo kuwa ni maamuzi mengi kutolewa papo hapo, jambo linalosaidia wafanyabiashara na wawekezaji kutokwenda kugonga hodi kwa taasisi na wizara kutafuta ufumbuzi wa matatizo yao, jambo litakalookoa muda wao pia.Aidha, badala ya kila wizara kuandaa mkutano wake, wanafanya mikutano ya pamoja ambapo wataandaa mikutano midogo ya kisekta ikiwemo ya watumiaji ngozi, bandari na reli. Waliobadilisha matumizi ya ardhi waonywa, kunyanganywa Kwa upande wake, Waziri wa Ardhi, Nyumba na Maendeleo ya Makazi William Lukuvi alisema kwa tathmini iliyofanywa katika jiji la Dar es Salaam, ilibaini uwepo wa baadhi ya watu waliobadili matumizi ya maeneo ya viwanda na kufanyia mambo mengine ikiwemo ujenzi wa makazi.Tumegundua yapo maeneo ya viwanda yamebadilishwa matumizi na kujengwa nyumba za makazi, hoteli na mambo mengine yasiyohusiana na viwanda. Na mfano kwa hapa Dar es Salaam eneo lote la Pugu ni maalumu kwa ajili ya viwanda, alisema Lukuvi.Aliwataka wale wote waliopewa ardhi katika maeneo ya viwanda, kufuata sheria kwa kutumia maeneo hayo kama matumizi yake halisi yalivyowekwa.Nasisitiza waliopewa maeneo ya viwanda na kufanya matumizi mengine watanyanganywa alisema.Akizungumzia mpango wa mipango miji, alisema jiji la Dar es Salaam kwa sasa linaandaliwa mpango mpya, hasa baada ya Hoja 5 zinazokwaza wawekezaji UTABIRI WA HALI YA HEWA LEO 07122019 serikali kuhamia Dodoma ili kupanga vyema matumizi ya maeneo yake ikiwemo sehemu za viwanda, makazi na huduma nyingine muhimu ndani ya jiji hilo.Alisema ni vyema wadau mbalimbali wakiwemo wafanyabiashara na wawekezaji, washiriki katika maandalizi ya mpango huo ili nao watoe maoni yao, kwani baada ya hapo haitakubalika eneo lisilo la kiwanda kujengwa kiwanda au eneo la kiwanda kujengwa kitu kingine.Tozo tano zafutwa Naye, Waziri wa Nchi, Ofisi ya Waziri Mkuu, Kazi, Vijana, Ajira na Watu wenye Ulemavu, Anthony Mavunde alisema katika mikutano hiyo wizara yake imepokea malalamiko mengi kuhusu eneo la usalama na afya mahala pa kazi, hususani tozo nyingi zinazotocisi ya OSHA Alieleza kuwa tayari OSHA imeshafuta tozo tano, ambazo ni tozo ya fomu ya usajili, ya cheti cha usajili, ya cheti cha kukidhi matakwa, ya ushauri wa kitaalamu katika masuala ya afya na usalama na tozo ya faini ya kutokuwa na vifaa vya kinga dhidi ya moto.  <topic>: KITAIFA 